stanford-oval/wikipedia huggingface dataset:
דוד מיכאלי

| --- | --- |

 לידה:  12 בינואר 1953 (בן 71) 
 מדינה:  ישראל 
 פעילות בולטת:  אמן, משורר, חוקר תנועה והתנהגות במרחב
 השכלה:  BDs אקדמיה לאמנות ועיצוב בצלאל בירושלים; MPH "ניהול מצבי חירום ואסון" אוניברסיטת תל אביב
 תפקיד:  ראש תוכנית לימודי תעודה במכללת "סמינר הקיבוצים", בתחום טיפול שטח Eco-encounter therapy
 
דוד מיכאלי (באנגלית: David Michaeli; נולד ב-12 בינואר 1953) הוא אמן, סופר וחוקר תנועה והתנהגות במרחב. ממייסדי תחום טיפול באמצעות שטח בארץ. בשנת 2003 זכה בתחרות הסיפור הקצר מטעם העיתון "הארץ" על הסיפור "הכותאב". לימד (2010–2021) במכללת "סמינר הקיבוצים" את תחום טיפול שטח (Eco-encounter therapy).
ביוגרפיה

מיכאלי גדל בעיר רמת גן. למד עיצוב גרפי לתואר ראשון באקדמיה לאמנות ועיצוב בצלאל
בירושלים, (1980-1976), ובתקופה זו גם החל לתרגל תנועה. הוא פועל כאמן, מעצב, וכותב שירה ומסות (1980 - עד היום). ספריו עוסקים בתנועה, מרחב וזיכרון. התמחה בעיצוב ספרים, ובשנת 2002, הקים את "מדף בית הוצאה לאור" לספרות, שירה, אמנות ותפיסה. התמחה במסעות טיפוליים במדבר (1993–2021). בשנים 2009–2010, למד וקיבל תעודת מוסמך בריאות הציבור (MPH) במסלול "ניהול מצבי חירום ואסון", בבית הספר לבריאות הציבור בפקולטה לרפואה ע"ש סאקלר, באוניברסיטת תל אביב. ממקימי "המכון ללימודי שטח" וחבר באגודת הסופרים.
עשייה

דוד מיכאלי פעיל בתחומי אמנות, עיצוב, תנועה, שטח וכתיבה.
בתחום טיפול שטח במדבר פעל בשנים 1993–2007 עם מומחה השטח ניר גור. בשנת 2008, החל לרכז את תחום "טיפול שטח" בעמותת "ענב". ובשנת 2010, הקים בבית הספר ללימודי תעודה במכללת "סמינר הקיבוצים" את תחום טיפול שטח Eco-encounter therapy, עם יישומו כגישה של טיפול וחינוך הכוללת מרכיבים של שינוי מרחבי, התמודדות עם מצבים משתנים, שילוב תחומי ניהול וטיפול, ייזום פעולה מעמתת ופרדוקסלית שאינה שיפוטית ותמיכה בהבנה סביבתית כמפתח לבחירה.</ref> מיכאלי הרצה על טיפול שטח ואוריינות סביבתית בשילוב עם שירת הייקו.
בתחום התנועה, למד בשוטוקאן קרטה ישראל אצל מאיר יהל והוסמך לדרגת דאן 2 על ידי צוטומו אושימה (אנ') (Tsutomu Ohsima) (1988-1977); מיכאלי הוא מראשוני מתרגלי טאי ג'י צ'ואן בארץ אצל ניצן מיכאלי (1984 - 2010), ובמשך כ-8 שנים, לימד טאי צ'י בתל אביב (1997-1990), עד היום הוא ממשיך בתרגול עצמי.
עשייה > כתיבה

מיכאלי פרסם 13 ספרים.
3 ספרים בתחום התנועה, כתובים בסגנון של שירה הוראתית:
הספר הראשון - "הערות זמניות על תנועה" (1997), הוא אסופת הערות שכתב בתקופה שלימד טאי ג'י צ'ואן בין השנים 1990–1997. בספר 12 רישומי פעולה שצייר. הספר השני - "כתבי המופת - טאי ג'י צ'ואן ג'ינג" הוא תרגום מקור מהשפה הסינית. העבודה עליו החלה בשנת 1992 ונמשכה עד שנת 2005. עבודת התרגום מסינית בוצעה בדומה לשיטת התרגום המילונית של המשורר עזרא פאונד. הספר השלישי - "תשעת נקבי הפנינה", פורסם בשנת 2017, והוא המשך אסופת ההערות מהשנים 1997–2001.
5 ספרים בנושאים של מרחב והתנהגות:
"זמן המדבר" (2000) - מסות הגותיות קצרות עם הערות הישרדות; "גלות, מסע, בחירה - טיפול דרך שטח" (2008), שבו הציג תפיסה וכלים לטיפול שטח; "מכת חום" (2010), שבו הציג את תופעת פגיעת חום כאירוע בעל ממדים תרבותיים והתנהגותיים עם פרקטיקת שדה למניעה ועזרה ראשונית; "צעדים ומרחבים" (2017) - סיכום הרצאותיו בתחום טיפול שטח ואוריינות סביבתית; "הר, דרך, בית, זמן" (2022) - ספר ילדים עם איורי המחבר בנושא של התמצאות.
5 ספרים בנושאים של מסע וזיכרון:
הספר "סיפורים על גבריות וזיכרון" (2006), סיפורים קצרים ש-5 מתוכם פורסמו בעיתון "הארץ", את "הדרך לשדה בוקר" (2020), ספר שירה שנכתב תוך כדי הליכה בת 10 ימים בדרך ממצדה לשדה בוקר עם סטודנטים; "אבן מים" - ספר שירה; "אב" (2023) - שירת מחאה; מנהרות לילה (2024) - יומן שירה יומי בסגנון הייקו על תחושות החטופים בעזה. כמו כן, הוציא לאור את הספר "פסוקי ההשתוקקות", ספר שבו ערך את פסוקי מגילת שיר השירים במתכונת שירים בודדים.
בין מאמריו: "שביל מקום" (מגזין בלוק, 2005); "מה תופסות הצפרדעים" - סדרה בת 5 מאמרים בנושא זן (ניו-אייג', 2005,
Nrg); "מדריך הטרמפיסט לבדידות" סדרה בת 3 מאמרים (ניו אייג', nrg, 2005); "אה!" - הייקו - אומנות השירה הקצרה בעולם (ניו-אייג', 2008, nrg) ועוד.
עשייה > אמנות ועיצוב חזותי

מעצב אורח בסטודיו MLS דיסלדורף, גרמניה (1981-1980); ארט דיירקטור בפרסום "אילון" תל אביב (1983-1982); מעצב שבועון הנוער "חמצן" מבית "מוניטין", גלובס (1985-1984); מעצב ספרים ב"מפעלים אוניברסיטאיים", תל אביב (1993-1986); מרצה לעיצוב חזותי, בבית הספר "מימד" לאמנות חזותית, בתל אביב (1993-1987); אמן מעצב עצמאי (1987 - עד היום); תערוכת בוגר בצלאל – מוזיאון ישראל, אוצר איזיקה גאון (1988).
עשייה > טיפול שטח ובריאות קבוצתית

תחום הטיפול באמצעות שטח ואתגר, החל להתמסד בישראל בשנות ה-90 של המאה הקודמת, והראשונים לכך היו ניר גור ודוד מיכאלי.
בתחילת הדרך בתחום טיפול שטח, עבד מיכאלי בחברת "שטח" של ניר גור, בעבודת שדה חינוכית וטיפולית, עם נוער מקצה הרצף במסגרת משרד הרווחה אגף תקון, שירות חסות הנוער ובמסגרת משרד החינוך, מחלקת קידום נוער, ביוזמת ד"ר חיים מהל ובפיקוחם של בני פישר, ד"ר ראובן יעקב, יהושע איילון ונח גרינבוים בסדרות שטח במדבר יהודה ובנגב (2007-1993). בשנת 2006 השתתף כמנהל שטח בסדנת שטח בת 42 יום ביוזמתו וניהולו של ניר גור. במסע זה טבע והגדיר את המושג "טיפול שטח".
שנה לאחר מכן (2008), החל לנהל את תחום טיפול שטח, בעמותת "ענב" ופרסם את הספר "גלות, מסע, בחירה – טיפול דרך שטח". פעילות זו הביאה אותו להכרה, כי יש להקים צוות מבוגרים רב-תחומי, במודל של MTS-Multi Team System שייפעל כצוות התערבות של טיפול שטח לאוכלוסיות בסיכון, וכך בשנת 2009, הקים את "צוות שביל" (2016-2009), עבור מסע בן 21 יום למעון נעול מהמגזר הערבי בניהולו של כאתם באחוס ובפיקוחו של בני פישר.
חברי "צוות שביל" הראשונים היו: עמית שריג, שי גטריידה, רון בן דור, פניאל קריצ'מן, יקירה לוי, אירית הרמן, דבי עשב, שאול לב ועמית שלוח. במשך השנים הצטרפו לצוות בוגרים ומרצים מתוכנית הלימודים שנפתחה ב"סמינר הקיבוצים". הצוות פעל במסגרת עמותת "ענב", שניהלה את המעונות הממשלתיים ("צופיה", "מסילה", "בית הנער", "נוה חורש" "מגן נוף הרים", "הוסטל טבריה", "מצפה ים", "גלי ים" ועוד). והתמחה בעבודה טיפולית בשטח מדברי שכללה טיפול שטח רב-תרבותי, טיפול שטח עם נערות בסיכון, אבחון שטח ותיעוד מצולם למטרות עיבוד. הצוות פעל גם במסגרות נוספות כמו בית אקשטיין.
במסגרת עמותת "ענב", עיקר עבודת הצוות הייתה בפרויקט ארצי לטיפול שטח, שפעל בכל אזורי הארץ עם שרות המבחן לנוער ושרות המבחן למבוגרים, כחלק ממערך הטיפול הקבוצתי, במטרה לאפשר לקבוצות טיפוליות להעשיר את התהליך הטיפולי באמצעות דרך פעולה, שתהיה בעלת עוצמה פיזית ועוצמה רגשית משמעותית. מיכאלי פיתח וניהל את הפרויקט (2015-2009), בשיתוף שי שער ולימור שלח מעמותת "ענב" ובשיתוף חיים ליבנה, רחל ארזי, אסתי שדה ויוסי פולק משרותי המבחן. בסיום הפרויקט הארצי, שהחל בשנת 2009 ונמשך כ-6 שנים, המשיך הצוות לפעול עם המעונות הממשלתיים שנוהלו על ידי עמותת "ענב" עד שנת 2017. בשנת 2016, הקים מיכאלי יחד עם שאול לב את "המכון ללימודי שטח". שבמסגרתו המשיך "צוות שביל" את פעילותו בבתי ספר לחינוך מיוחד ובכיתות מחוננים (2015 - 2020).
שנה לאחר הקמת התוכנית הבינתחומית לטיפול שטח במכללת "סמינר הקיבוצים" (2011), התבקש מיכאלי על ידי גיא שגיב, מייסד "איגוד האתגר והלמידה החווייתית בישראל", לשמש כחבר בצוות ההקמה ובוועד המנהל של "איגוד האתגר והלמידה החווייתית בישראל", תפקיד אותו מילא כ-8 שנים (2018-2011); במקביל החל לייעץ למשרד החינוך בתחום בטיחות וניהול שטח, טבע והגדיר את המושג מסע חניכה אתגרי (מח"א) וכתב את נוהלי מח"א בחוזר מנכ"ל.
חברות ותפקידים בפורומים ובארגונים מקצועיים

קבוצת דיון מרחב הביטחון, מכון "ון ליר" בהובלת ד"ר עמירם אורן (2011-2007); ועדת היגוי טיפול שטח בתוכנית הארצית להתמודדות עם אלימות, שירותי המבחן לנוער ולמבוגרים (2015-2009); (2019-2011) חבר הוועד המנהל "איגוד האתגר והלמידה החווייתית בישראל - ACEE"; יועץ לאגף הבטיחות של משרד החינוך, בתחומי בטיחות וניהול שטח, אירועי אקלים קיצוניים והתנהגות תלוית סביבה (2012 עד היום); השתתף בוועדת היגוי וצוות עבודה למסע חניכה אתגרי, אגף בטיחות ומנהל חברה ונוער, משרד החינוך (2017-2015); שימש כיו"ר ועדה להיערכות לתנאי אקלים חריגים, אגף בטיחות משרד החינוך (2016); וכמרכז ועדה לתקן רפואה בפעילויות חוץ, משרד החינוך (2021-2019); חבר מייסד במכון ללימודי שטח (2016 - עד היום); ראש צוות המחקר של תנועה מרחב ובריאות קבוצתית, בפרויקט הדמיית תנאי מאדים AMADEE של פורום החלל האוסטרי וסוכנות החלל הישראלית, בשיתוף עמותת D-MARS (2019-2022);
ספרים > כתיבה

הערות זמניות על תנועה (שירה הוראתית), גבעתיים, תל אביב: הוצאת מדף, 1997.
זמן המדבר, גבעתיים, תל אביב: הוצאת מדף, 2000.
כתבי המופת, טאי ג'י צ'ואן ג'ינג (שירה הוראתית), (תרגום מוער מסינית), גבעתיים, תל אביב: הוצאת מדף, 2005.
סיפורים על גבריות וזיכרון, גבעתיים תל אביב: הוצאת מדף, 2006.
ספר: כתבי המופת טאי ג'י צ'ואן ג'ינג 2גלות, מסע, בחירה, טיפול דרך שטח, גבעתיים, תל אביב: הוצאת מדף, 2007.
מכת חום, גבעתיים, תל אביב: הוצאת מדף, 2010.
תשעת נקבי הפנינה (שירה הוראתית), גבעתיים, תל אביב: הוצאת מדף, 2017.ספר: זמן המדבר
צעדים ומרחבים, גבעתיים, תל אביב: הוצאת מדף והמכון ללימודי שטח, 2017.
פסוקי ההשתוקקות, מגילת שיר השירים, גבעתיים, תל אביב: הוצאת מדף, 2018.
הדרך לשדה בוקר (שירה), גבעתיים, תל אביב: הוצאת מדף, 2020.
אבן מים (שירה), גבעתיים, תל אביב: הוצאת מדף, 2022.
הר, דרך, בית, זמן (ילדים), גבעתיים, תל אביב: הוצאת מדף, 2022.
אב 2023 (שירת מחאה), גבעתיים, תל אביב: הוצאת מדף, 2023.
מנהרות לילה (שירה), גבעתיים, תל אביב: הוצאת מדף, 2024.
ספרים > עריכה

אורי לוטן, יש חדש במערב, תולדות הניו-אייג', גבעתיים, תל אביב: הוצאת מדף, 2005.
אני הוא זה, שיחות עם שרי ניסרגדטה מהאראג', (תרגום), גבעתיים, תל אביב: הוצאת מדף, 2008.
עידו הרטוגזון, טכנומיסטיקה, גבעתיים, תל אביב: הוצאת מדף, 2009.
עמירם אורן, שטחים מגויסים, היווצרות ההגמוניה של צה"ל על מקרקעי המדינה ועל מרחביה בשנותיה הראשונות, גבעתיים, תל אביב: הוצאת מדף, 2009.
אלדוס לאונרד האקסלי, דלתות התודעה עדן ושאול, (תרגום), גבעתיים: הוצאת מדף ועולם חדש, 2016.
מוריה אברהם, נמר בהיר דרקון אפל, אמנויות לחימה סיניות בראי התרבות, גבעתיים: הוצאת מדף, 2018.
ספרים > איור ספרים

יעקב רז, שיחות מטורפות: מעשי זן, תל אביב: הוצאת מודן, 1995.
גואו-אן (מחבר), יעקב רז ודן דאור (תרגום), איש מחפש פר (באנגלית Taming the Bull) (איש מחפש פר (אנ')), תל אביב: הוצאת מודן, 1996.
וידאו-ארט

"מנהרות לילה - רקוויאם 710", יצירה מוזיקלית בליווי וידאו-ארט. נושא היצירה הוא תחושות ומחשבות אפשריות של החטופים/ות בעזה. ביצירה בת 80 הדקות 24 שירים, צילומים וציורים של המחבר. היצירה המוזיקלית משלבת בינה מלאכותית והקלטות חיות. 2024. היצירה מבוססת על "מנהרות לילה" יומן לילות החטופים בעזה שנכתב כשורת שיר יומית בסגנון הייקו החל מערב יום השביעי לאוקטובר.
פרסומים

• דוד מיכאלי, "מחשבות על תפיסות אסטרטגיות בעיצוב המרחב בישראל" בתוך: עורכים: ש' חסון, ע' קוטוק, ד' דרוקמן, ד' רוטר ישראל 2048, חשיבה אסטרטגית לתכנון ופיתוח מרחבי, הוצאת מינהל התכנון, מרכז שאשא למחקרים אסטרטגיים אוניברסיטה עברית ירושלים, 2016, (193 עמ'), (נייר עמדה).
• דוד מיכאלי (MPH), פרופ' יובל חלד, שאול לב, "דו"ח הוועדה לקביעת מדדים ודרכי ניהול פעילות שטח בתנאי אקלים חריגים עבור אוכלוסיות משרד החינוך", אגף ביטחון ובטיחות משרד החינוך, המכון ללימודי שטח, הוד השרון, 2016, (52 עמ').
בלוגים

"כתוב" לאמנות וספרות – שירה, מאמרים ואמנות חזותית (2008 - עד היום), הבלוג כולל יצירות חזותיות וכתובות משנת 1978 - ואילך. https://catuv.blogspot.com/
"השטח הפסיכו-אקטיבי" לטיפול וחינוך שטח – מאמרים, מצגות ועבודות בוגרים (2011 - עד היום),
https://eco-encounter.blogspot.com/
ראו גם

טיפול בטבע
אקופסיכולוגיה (אנ')
הערות שוליים

↑  עוד סיפור של הזוכים, באתר הארץ, 10 ביולי 2003
↑  דוד מיכאלי, על מדף בית הוצאה לאור, באתר כתוב. CATUV, ‏10 יולי 2018
↑  (Master of Public Health (MPH (באנגלית)
↑  International Master’s Specializing in Emergency and Disaster Management, אוניברסיטת תל אביב, (באנגלית)
↑  התכנית הבינתחומית לטיפול שטח, באתר https://www.smkb.ac.il/
↑   אילן ברקוביץ', שמע ישראל אל תשכחנו, באתר הארץ, 15 במאי 2024
↑  בוגר בצלאל, מוזיאון ישראל, ירושלים, באתר מרכז המידע לאמנות ישראל, מוזיאון ישראל
1 2  ענבל מרחב, טיפול קבוצתי בשילוב מסעות אתגריים בשטח, השפעת השינוי בסטינג על מערך היחסים הטיפוליים, מקבץ, כתב העת הישראלי להנחיה ולטיפול קבוצתי, גליון 1 כרך 20, קיץ 2015, עמ' 48-31
↑  ניר גור, שטח, השרדות ותושיית שדה
1 2  צוות המכון, באתר המכון ללימודי שטח
↑  קריצ'מן פניאל, צוות שביל עמותת ענ"ב, ‏30 יוני 2012
↑  הוועד המנהל, באתר ACEE ISRAEL, איגוד האתגר והלמידה החוויתית בישראל (ע.ר.)
↑  מסעות חניכה אתגריים (עמ' 198-189), ‏מוקד טבע
↑  תקן מקצועי להובלת מסעות חניכה אתגרי, באתר איגוד האתגר והלמידה החוויתית בישראל, ‏12 יולי 2017
↑  תגובה של דוד מיכאלי ל'נופי ההבטחה והאבטחה של כביש חוצה ישראל: ייצוגים אידיאולוגיים סמויים בעיצוב המרחב האזרחי הישראלי' מאת לארי אברמסון, באתר כתוב, ‏19 אפריל 2009
↑  דוד מיכאלי, עיר וישימון // על סוגיית הגבולות באזור הערבה / הערות מטא-גיאוגרפיות / דוד מיכאלי / מתוך דיונים של קבוצת הדיון "מרחב הביטחון" בניהולו של עמירם אורן / הקבוצה נוהלה במוסד ואן ליר בירושלים בשנים 2008–2010, באתר https://eco-encounter.blogspot.com/, ‏3 אוגוס 2013
↑  "קבוצות בשטח", קווים מנחים - הוצאת קבוצות טיפוליות לפעילות שטח (עמ' 36,9), באתר מדינת ישראל, משרד הרווחה והשירותים החברתיים, ‏יולי 2015
↑  תקן מקצועי להובלת מסעות חניכה אתגרי, באתר איגוד האתגר והלמידה החוויתית בישראל, ‏12 יולי 2017
↑  איתי נבו, ישראל חוזרת למאדים, באתר ynet, 24 בינואר 2020
↑  דוד מיכאלי, כתוב . Catuv: מנהרות לילה - רקוויאם 710 - על המוזיקה, באתר כתוב . Catuv, ‏יום רביעי, 9 באוקטובר 2024
| --- | --- |
בקרת זהויות :  NLI: 987007311307805171  ISNI: 0000 0000 5444 5516  LCCN: nr99019008  NTA: 304013234  VIAF: 299206744   WorldCat (עם VIAF): 299206744
הינשופים

| --- | --- |

לוגו התוכנית
 סוגה:  תוכנית אירוח
 מנחים:  רוגל אלפר, מודי בר-און, יאיר ניצני 
 משתתפים:  עם אלפר: עיתונאים ויוצרים שונים  עם בר-און: ישראל ברייט  עם ניצני: דרור פויר; לירון תאני
 פרסים:  פרס האקדמיה לטלוויזיה לשנת 2011 (קטגוריית תוכנית האירוח הטובה ביותר)
 מספר עונות:  2 
 הפקה
 מוזיקה:  דני רייכנטל
 אורך פרק:  45 דקות בקירוב
 שידור
 רשת שידור:  ערוץ 8
 תקופת שידור מקורית:  30 בינואר 2011 – 20 ביוני 2012
 
הינשופים היא תוכנית טלוויזיה ישראלית, אשר שודרה בשנים 2012-2011 מדי לילה בערוץ 8 במשך שתי עונות. התוכנית זכתה בפרס האקדמיה לטלוויזיה לשנת 2011, בתואר תוכנית האירוח הטובה ביותר.
התוכנית הוגשה על ידי שלושה מגישים קבועים: בימים ראשון וחמישי מגיש את התוכנית העיתונאי רוגל אלפר, ביחד עם צוות פאנליסטים קבוע שמנתח נושאים שעל סדר היום ובשיתוף אורחים באולפן (לקראת סוף עונה 2 עברה התוכנית בהנחייתו לשידור בימי שלישי); בימי שני המגיש היה מודי בר-און, עם תוכנית אירוח אישית בה הוא מראיין שלושה אורחים בנושא משותף; ובימי רביעי הגיש יאיר ניצני, בתוכנית שהדגש שלה הוא על תרבות דיגיטלית. בימי שלישי לא שודרה התוכנית בעונה הראשונה; בעונה השנייה שודרה ביום זה רצועת "ינשופים מתחלפים" - תוכנית בה בכל חודש לערך מגיש אחר עמד במרכז התוכנית, וראיין אורחים בנושא מסוים הקרוב לליבו. לקראת סוף העונה השנייה עברה התוכנית לשדר בימי שני-רביעי בלבד (פעם אחת בשבוע לכל אחד משלושת המנחים הקבועים).
הינשופים עם רוגל אלפר

תוכנית זו שודרה בימים ראשון וחמישי, בהנחיית העיתונאי ומבקר הטלוויזיה רוגל אלפר. לקראת סוף עונה 2 עברה לשידור בימי שלישי אחת לשבוע. הפורמט שלה הורכב מקבוצת פאנליסטים קבועה (ארבעה סביב שולחן) שדנה באירועים החמים על סדר היום התרבותי והתקשורתי. במסגרת התוכנית, קיים אלפר ראיונות אחד על אחד עם אישיות תרבותית מובילה, ואורח נוסף הצטרף לפאנל ונשאל שאלות על ידי חברי הפאנל. את הפאנל הרכיבו בדרך כלל עיתונאים ויוצרים דוגמת יהודה נוריאל, רנה ורבין, אורי משגב, תומר שרון, עמית שהם, ניצן חורש, יאיר גרבוז, רון כחלילי, עומר גולדמן ואיילה פנייבסקי. התוכנית נפתחה במערכון סאטירי, בדרך כלל בכיכובו של אלפר עצמו, שבו הוא מתייחס לאירוע פוליטי שעל סדר היום.
היו מספר רגעים זכורים מהתכנית, כשהבולט שבהם הוא ראיון מתוח שקיים אלפר עם הבמאית הדוקומנטרית אורנה בן דור בתוכנית פתיחת העונה השנייה. הראיון היה בצל עליית הסדרה בבימויה של בן-דור, "מעושרות" בערוץ 10. אלפר ביקר את הסדרה, טען שהיא נוגדת ערכים פמיניסטיים וסוגדת להון. בתגובה, בן-דור תקפה אותו ואת התוכנית באופן אישי, כשכינתה אותה "מתנשאת ומעצבנת". רגע נוסף היה כאשר התארח בתוכנית העיתונאי אראל סג"ל (שבמסגרת העונה הראשונה השתתף בתוכנית גם כחבר פאנל), שתקף את התוכנית בשל מה שכינה "אזור החיוג האידאולוגי והגאוגרפי" שלה, בטענה שהיא שמאלנית, מרוכזת בעיקר בתל אביב ולא פונה לחלקים רחבים של האוכלוסייה בישראל. במהלך סוף שנת 2011, במסגרת העונה השנייה, התוכנית נקטה בעמדה ברורה בנוגע למאבק סביב עתידו של ערוץ 10, התיקון לחוק לשון הרע וחוקים אחרים הנוגדים את חופש הביטוי. באחת התוכניות התארח מוטי קירשנבאום וטען שההתנגדות להארכת הזיכיון של ערוץ 10 הייתה ממניעים פוליטיים. בנוסף התארח גם מנכ"ל חדשות 10 לשעבר, ראודור בנזימן, שגם רמז שלשכת ראש הממשלה מעורבת ישירות בקשיים שמחילה ועדת הכלכלה של הכנסת על הערוץ.
בקיץ 2011, לאור התפתחותה של מחאת האוהלים, שודרו תוכניות מיוחדות בשידור חי משדרות רוטשילד בתל אביב, שהועברו גם בערוץ 2 במסגרת הזכיינית רשת. אולם בעקבות הפרעות סדר במהלך השידורים, הופסקה מתכונת זו לאחר שני שידורים בלבד.
תוכנית סיום העונה השנייה (והאחרונה) של הינשופים בהגשת אלפר שודרה ב-19 ביוני 2012. במסגרתה התארחו חמישה אורחים שצוות התוכנית הפגין כלפיו הערכה על תרומתם התרבותית: המפיק חיים שריר, מנהיגת המחאה סתיו שפיר, העיתונאי יגאל סרנה, הסופרת וזוכת "האח הגדול" שפרה קורנפלד והזמרת נינט טייב.
הינשופים עם מודי בר-און

גרסה זו של התוכנית שודרה בימי שני. התוכנית הייתה תוכנית אישית בהגשתו של מודי בר-און, ובמרכזה בדרך כלל נושא אחד לכל תוכנית (לרוב קשור למועד שידור התוכנית. למשל, יום פרסום המניפסט הקומוניסטי), שאליו - במישרין או בעקיפין - התייחסו המרואיינים בתוכנית. בדרך כלל בתוכנית מתארחים שלושה אורחים, ואורח מוזיקלי שמבצע שיר שסוגר את התוכנית. בעונה הראשונה, "זמר הבית" של התוכנית היה סולן להקת "השמחות" לשעבר, ישראל ברייט שביצע חידושים לשירים ותיקים - שגם הם היו קשורים לנושא המרכזי של התוכנית.
אורחים בולטים שהיו בתוכנית הם הסופרים א.ב. יהושע, אהרן אפלפלד, אתגר קרת ויורם קניוק; המוזיקאים רמי פורטיס, רונה קינן, יוני רכטר ועמיר בניון; המשורר והפזמונאי יהונתן גפן, יעקב רוטבליט, עורך עיתון הארץ עמוס שוקן, העיתונאי רביב דרוקר, הבמאי מיקי גורביץ', חברי הכנסת שלי יחימוביץ' ודב חנין, הסופר והעיתונאי סייד קשוע, השחקן שלמה בראבא, הקומיקאי טל פרידמן, עורך "ארץ נהדרת" מולי שגב והעיתונאי ופעיל השלום אורי אבנרי.
את התוכנית לוו בדרך כלל גם יצירות אמנות מתחום הציור, הפיסול והווידאו ארט שמשולבות בין הראיונות עם האורחים, ולעיתים גם כתבות חוץ בנושאים שונים.
הינשופים עם יאיר ניצני

תוכנית התרבות הדיגיטלית של הרצועה, שודרה בימי רביעי (שודרה בימי שלישי בשבועות הראשונים של העונה השנייה). את התוכנית הגיש הקומיקאי וחבר להקת "תיסלם" לשעבר, יאיר ניצני, ביחד עם שני פאנליסטים קבועים: העיתונאים דרור פויר ולירון תאני. בתוכנית, הם דנו בעיקר בנושאים שקשורים למדיה הדיגיטלית - הרשתות החברתיות, עולם הטלפונים הסלולריים, המחשבים ועוד - והשפעתו על התרבות הישראלית והעולמית.
ינשופים מתחלפים

התוכנית הזו ברצועה היא תוכנית אישית, שהוגשה על ידי מגישים שונים שהתחלפו מדי חודש.
את סדרת התוכניות הראשונה הגישה ההיסטוריונית יעל שטרנהל, שהתייחסה למחאת האוהלים ודנה בנושאים של תרבות, חברה ופוליטיקה. במסגרת התוכנית אירחה שטרנהל את העיתונאית אילנה דיין, המחזאי יהושע סובול, הבמאי דורון צברי ועוד.
סדרת התוכניות השנייה הוגשה על ידי הקומיקאי טל פרידמן, והיוותה מעין עונה שנייה לתוכנית שהגיש בעבר בערוץ 8, "גיבורי גיטרה" - שבה אירח גיטריסטים, מוזיקאים ומבקרי מוזיקה ושוחח איתם על מוזיקת רוק ועל להקות וגיטריסטים משפיעים כדוגמת מטאליקה, אריק קלפטון, ג'ימי הנדריקס וג'ימי פייג', כשכל תוכנית התמקדה בזרם אחר של רוק. פרידמן מנגן בגיטרה חשמלית בעצמו, ואף סיים כל תוכנית עם גרסת כיסוי לשירי רוק קלאסיים בליווי להקת "החתולים השמנים", איתה הוא מופיע.
סדרת התוכניות השלישית הוגשה על ידי העיתונאי עפר שלח, וכונתה גם "המדינה ה-51" ודנה ביחסים שבין אמריקה לישראל. במרכזה של כל תוכנית עמדו ראיונות עם מפורסמים ישראליים שהתייחסו לדמויות גדולות בתרבות האמריקאית: העיתונאי והפוליטיקאי יאיר לפיד על המתאגרף מוחמד עלי, העיתונאי מיקי רוזנטל על מייקל מור, חברת הכנסת ציפי לבני על הילרי קלינטון ועוד.
חדשות היום הזה (תוכנית טלוויזיה)

| --- | --- |

 מנחים:  אמיר איבגי 
 ארץ מקור:  ישראל 
 שפות:  עברית
 הפקה
 אתר צילומים:  אולפני מימד
 אורך פרק:  45 דקות
 שידור
 רשת שידור בישראל:  ערוץ 20
 תקופת שידור בישראל:  28 במאי 2017 – 8 בנובמבר 2018
 קישורים חיצוניים
 דף התוכנית באתר ערוץ 20
 
חדשות היום הזה הייתה תוכנית אקטואליה ישראלית ששודרה בערוץ 20 בין מאי 2017 לנובמבר 2018. מנחה התוכנית היה אמיר איבגי, כשפעם בשבוע החליפו אותו ליטל שמש או נועם אמיר.
היסטוריה

התוכנית עלתה לשידור ב-28 במאי 2017, בהגשת אמיר איבגי, אשר עזב זמן קצר קודם לכן את תאגיד השידור הישראלי על רקע פיצול התאגיד. מאז מאי 2017 משודרת התוכנית בימים א'-ה' ב-23:00, ואורכה כ-40 דקות.
התוכנית כוללת טור דעה אישי של המנחה, ראיונות ושיחות עם כתבי הערוץ.
ב-11 ביוני 2018 פורסם כי התוכנית צפויה לזוז לשעה 18:00 בערב, ואת מקומה בשעה 23:00 תתפוס תוכנית סיכום היום בהגשת ליטל שמש. ב-29 ביולי עברה התוכנית לשעה 18:15.
ב-8 בנובמבר ירדה התוכנית מהאוויר בשל נתוני רייטינג נמוכים ואת מקומה תפסה "כולם ב-20" המשודרת בשעה 18:00.
ראו גם

הפטריוטים
חדשות 20
הערות שוליים

↑  יונתן כיתאין, ‏ערוץ 20: הפטריוטים יורדת; במקומה - תוכנית חדשה לבועז גולן, באתר גלובס, 11 ביוני 2018
היחידה (תוכנית טלוויזיה ישראלית)

| --- | --- |

סמליל הסדרה
 סוגה:  מציאות תיעודית
 יוצרים:  ירון ליכטנשטיין
 כותבים:  ירון ליכטנשטיין
 בימוי:  טל פיטל, אבי יפה, אופיר בביוף
 פסקול:  דורון מדלי
 ארץ מקור:  ישראל
 שפות:  עברית, אנגלית
 מספר עונות:  3
 מספר פרקים:  85
 הפקה
 מפיקים בפועל:  ירון ליכטנשטיין, יואב חיון, דנה הכהן
 חברת הפקה:  הוט, "סוכנות ADD"
 עורכים:  ירון ליכטנשטיין, דב שרמן
 אתר צילומים:  מחנה בצה"ל
 צלמים:  דוד סידר, ירון בנישתי
 מוזיקה:  דורון מדלי, אמיר לקנר
 אורך פרק:  כ-35 דקות
 שידור
 רשת שידור:  HOT3 HOT Real
 תקופת שידור מקורית:  9 בספטמבר 2014 – 2018
 קישורים חיצוניים
 דף התוכנית ב-IMDb
היחידה היא תוכנית מציאות תיעודית ישראלית שנוצרה והופקה על ידי סוכנות ADD עבור רשת HOT. התוכנית מציגה עשרה ידוענים ישראלים שכביכול "מתגייסים" לצה"ל. במהלך הסדרה, הידוענים, לבושים במדי צה"ל, משרתים ב״משמעת צבאית״, עוברים אימונים ותרגילים צבאיים ומקימים להקה צבאית עימה הם מופיעים מול חיילי צה"ל בבסיסים שונים. העונה הראשונה של התוכנית שודרה בין 9 בספטמבר - 12 בנובמבר 2014 בערוץ HOT3. העונה השנייה עלתה לשידור ב-11 במאי 2016. העונה השלישית עלתה לשידור ב-HOT3 ב-2 בספטמבר 2018.
סקירה כללית

במסגרת התוכנית, "התגייסו" כביכול עשרה ידוענים לצה"ל על מנת להקים להקה צבאית שמטרתה להרים מופעי בידור עבור חיילי צה"ל, כמיטב מסורת הלהקות הצבאיות. במאי הלהקה, הוא הבמאי משה קפטן, שתחת שרביטו ערכה היחידה אימונים קוליים, והתאמנה על כוריאוגרפיה – כל זאת כדי להרים הופעות מיוחדות מול מאות חיילים בצה"ל. כמו כן חיילי היחידה שהו יחד במשך חודש ימים בבסיס צבאי שהוקם במיוחד עבורם, ביצעו אימונים ותרגילים צבאיים כמו מטווחים בנשק, הטלת רימון רסס, אימוני קרב מגע, טיהור שדה מוקשים, ניווטים, לוחמה בשטח בנוי, אימוני צניחה, מסע אלונקות, מעבר מסלול מכשולים, אימוני שדאות, תרגיל פרט, תרגיל שבי וכו'. כמו כן למדו גם על ערכי צה"ל ונוהל דיבור בקשר. מפקד היחידה הוא הרס"ר אהוד בנאי מחטיבת הנח"ל וסמלי היחידה הם: סמ"ר שחר גולדברג יוצא יחידת דובדבן (עונה 1), סמ"ר דור דגני יוצא יחידת אגוז (עונה 2) וסמ"ר מישל טרוני יוטיובר ומר ישראל לשנת 2010 (עונה 3). מדי שבוע נשלחו חברי "היחידה" להופיע בפני חיילים בבסיסי ובמוצבי צה"ל השונים ברחבי הארץ – החל ממוצב חטיבת הצנחנים על גבול הצפון, דרך בסיס של חטיבת כפיר באזור יהודה ושומרון, על ספינת טילים בבסיס חיל הים בחיפה, בבסיס תל נוף של חיל האוויר וכלה בהופעה בפני גדוד של חיל השריון בכרם שלום, על גבול רצועת עזה. המפגשים בין הידוענים לחיילים המשרתים הביאו לחיילים מעט הווי ובידור במסגרת שירותם הצבאי, עם שירים מיתולוגיים של הלהקות הצבאיות כמו "אילו ציפורים", "בשמלה אדומה", "בוא אלינו לים", "שלווה", "שיר לשלום" וגם להיטי פופ, רוק וים-תיכוני עדכניים וקלאסיים.
סגל היחידה

משה קפטן - במאי הלהקה
אהוד בנאי (נגד משמעת) - מפקד היחידה
שחר גולדברג - סמל היחידה (עונה 1)
דור דגני - סמל היחידה (עונה 2)
מישל טרוני - סמל היחידה (עונה 3)
העונה הראשונה - 35 פרקים > חיילי היחידה

אתי ביטון - זמרת ים-תיכונית.
מאיה בצלאל - שדרנית רדיו ומנחת טלוויזיה.
הראל סלוצקי ועופר דומינגז - שדרני רדיו ומנחי טלוויזיה.
רגב הוד - זמר ים-תיכוני.
אילנית לוי - מנחת טלוויזיה, דוגמנית ושחקנית.
ג'וליה לוי בוקן - שחקנית.
קותי סבג - מנחה טלוויזיה, וזוכה העונה הרביעית של "האח הגדול".
מאיר סוויסה - קומיקאי, זמר ושחקן.
דרק שארפ - כדורסלן עבר.
מפקד הלהקה: מאיר סוויסה
מצטיינת היחידה: אילנית לוי
העונה השנייה - 30 פרקים > חיילי היחידה

טהוניה רובל - דוגמנית ומנחת טלוויזיה. זוכת העונה החמישית של "האח הגדול".
רמי קלינשטיין - מלחין, מוזיקאי וזמר.
אורנה דץ - זמרת, שחקנית, מנחת טלוויזיה וחברת הצמד אורנה ומשה דץ.
עדי שילון - מגישת רדיו וטלוויזיה.
מושיק רוט - שף, שופט בתוכנית "משחקי השף".
ליאור דובדבני ואילן קובץ' - צמד קומיקאים.
אורן חן - זמר ים-תיכוני וחבר הצמד סטלוס ואורן חן.
אדל בספלוב - ידוענית, התפרסמה בעונה השנייה של "המירוץ למיליון".
רפי אמזלג - שחקן.
מפקד הלהקה: רמי קלינשטיין
מצטיין היחידה: אורן חן